Tibou

Tibou (juga dieja tibow) ialah sejenis permainan lagak ngeri tradisional yang dimainkan oleh kaum Melanau. Tibou mempamerkan para pemain mengayunkan lalu menerjunkan diri daripada buaian gergasi kayu, dan secara asalnya dimainkan untuk mempamerkan kejantanan diri serta kerohanian.

 Struktur dan tatamain 
Teras utama tibou ialah sebuah buaian gergasi kayu yang dibina setinggi kira-kira . Di buaian tersebut, selembar tali rotan dipasang di tengah-tengah, dengan hujungnya bersimpul atau dipasang bakul sebagai tempat duduk. Sebuah struktur tangga dibina bersebelahan buaian, di mana pemain akan menaiki tali ayunan lalu mengayunkan diri. Mantera bersajak dilafazkan ketika membina serta bermain tibou.

 Sejarah 
Pada asalnya, tibou dimainkan sebagai cara bagi golongan lelaki untuk menarik perhatian wanita melalui kebolehan lagak ngeri. Di samping itu, tibou juga pada dahulukala dimainkan sebagai upacara keagamaan untuk memuja roh-roh pelindung sebagai sebahagian daripada upacara pemujaan laut, Ipok-Ipok (kaul) ketika datang tahun baharu Melanau, atau sekitar awal bulan April. Kini, ia dijadikan sebagai pertunjukan kebudayaan setempat serta diiktiraf sebagai warisan Melanau, seperti penerapan tibou dalam Pesta Kaul moden sejak tahun 2023.

 Rujukan 

Kategori:Orang Melanau
Kategori:Budaya di Sarawak
Kategori:Permainan tradisional Malaysia